సూఫ్యాన్ మెహమూద్

సుఫ్యాన్ మెహమూద్ (జననం 1991 అక్టోబరు 21) ఒమన్ జాతీయ క్రికెట్ జట్టు తరపున ఆడే ఒమన్ క్రికెట్ ఆటగాడు. ఒమన్ క్రికెట్ ఆటగాళ్ళలో ఉన్న కొద్దిమంది ఒమన్ పౌరులలో అతను ఒకడు. 

 ప్రారంభ జీవితం, విద్య 
విద్యాపరంగా ప్రాధాన్యత కలిగిన కుటుంబంలో జన్మించిన మెహమూద్, యునైటెడ్ కింగ్‌డమ్‌లోని లౌబరో విశ్వవిద్యాలయంలో బిజినెస్ అడ్మినిస్ట్రేషను చదివే అవకాశాన్ని, తద్వారా సాంప్రదాయిక కెరీర్ మార్గాన్నీ వదలుకుని, క్రికెట్‌ను ఎంచుకున్నాడు. బదులుగా అతను స్థానిక విశ్వవిద్యాలయంలో చదువుతూ తన క్రికెట్ కోరికను నెరవేర్చుకున్నాడు. మొదట్లో అతని కుటుంబం సంకోచించినప్పటికీ, తరువాత అతని నిర్ణయానికి మద్దతు ఇచ్చింది.

మెహమూద్ దేశీయ కెరీర్, ఒమన్ కార్పొరేట్ క్రికెట్ నిర్మాణంతో ముడిపడి ఉంది. అక్కడ కంపెనీలు ప్రీమియర్ డివిజన్‌లోని జట్లను స్పాన్సర్ చేస్తాయి. క్రికెట్ వెలుపల కొంతకాలం పనిచేసిన తర్వాత, అతన్ని ఎన్హాన్స్ సంస్థ నియమించుకుంది. ఆ సంస్థ మానవ వనరుల విభాగంలో పనిచేస్తూ వారి జట్టు కోసం ఆడుతున్నాడు. తరువాత అతను రినైసాన్స్ సర్వీసెస్‌కు మారాడు. అక్కడ అతను వారి కార్పొరేట్ క్రికెట్ జట్టుకు నాయకత్వం వహించాడు.

 కెరీర్ 
2009లో సీనియర్ జట్టులోకి అడుగుపెట్టే ముందు మెహమూద్, అండర్-15, అండర్-17 స్థాయిలలో ఒమన్‌కు ప్రాతినిధ్యం వహించాడు. 2014 ICC వరల్డ్ క్రికెట్ లీగ్ డివిజన్ ఫోర్ టోర్నమెంటులో ఆడాడు. 2015 నవంబరు 26 న హాంకాంగ్‌తో జరిగిన మ్యాచ్‌తో ట్వంటీ20 అంతర్జాతీయ పోటీల్లోకి అడుగుపెట్టాడు. 2016 అక్టోబరులో యునైటెడ్ అరబ్ ఎమిరేట్స్‌తో జరిగిన మూడు మ్యాచ్‌ల సిరీస్‌లో ఒమన్ తరపున లిస్ట్ A లో ఆడడం మొదలుపెట్టాడు.

2018 ఆగస్టులో సుఫ్యాన్, 2018 ఆసియా కప్ క్వాలిఫైయర్ టోర్నమెంటు కోసం ఒమన్ జట్టుకు ఎంపికయ్యాడు. 2018 అక్టోబరులో 2018 ICC వరల్డ్ క్రికెట్ లీగ్ డివిజన్ త్రీ టోర్నమెంటు కోసం ఒమన్ జట్టులో చోటు దక్కించుకున్నాడు.  2019 మార్చిలో నమీబియాలో జరిగిన 2019 ICC వరల్డ్ క్రికెట్ లీగ్ డివిజన్ టూ టోర్నమెంటు కోసం అతన్ని ఒమన్ జట్టులోకి తీసుకున్నారు. 2019 సెప్టెంబరులో 2019 ICC T20 వరల్డ్ కప్ క్వాలిఫైయర్ టోర్నమెంటు కోసం ఒమన్ జట్టుకు ఎంపికయ్యాడు.

2021 సెప్టెంబరులో, అతను 2019–2023 ICC క్రికెట్ ప్రపంచ కప్ లీగ్ 2 ఆరవ రౌండ్, ఏడవ రౌండ్ కోసం ఒమన్ వన్డే ఇంటర్నేషనల్ (ODI) జట్టులో చేరాడు. 2021 సెప్టెంబరు 19 న నేపాల్‌తో జరిగిన మ్యాచ్‌లో ఒమన్ తరపున వన్డే రంగప్రవేశం చేశాడు. 2021 ICC పురుషుల T20 ప్రపంచ కప్ కోసం ఎంపిక చేసిన జట్టులో కూడా అతనికి స్థానం లభించింది.

2023 లో, అతని కెరీర్, మెనిస్కస్ టియర్ (కన్నీరు) కారణంగా కొంతకాలం నిలిచిపోయింది. నిపుణులతో సంప్రదించి, శస్త్రచికిత్స లేని రికవరీ మార్గాన్ని అనుసరించాడు. ఇది అతను తిరిగి ఆటలోకి రావడానికి వీలు కల్పించింది. 

2024 మేలో సుఫ్యాన్, 2024 ICC పురుషుల T20 ప్రపంచ కప్ టోర్నమెంటు కోసం ఒమన్ జట్టులో రిజర్వ్ ఆటగాడిగా ఎంపికయ్యాడు. 

 మూలాలు 

వర్గం:ఒమన్ టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు